Annette Just (FP), 1998-02-17:
Ingen behøver at være i tvivl om, at Fremskridtspartiet vil være med til at bekæmpe et hvilket som helst terrorregime, der i den grad har lavet grin med verdensmusikken.
Her er der ikke tale om, som det er blevet udtrykt fra både SF's og Enhedslistens side, at vi bare skal ud og gå i krig.
Nej, det, der er tale om, er, at den gode Saddam Hussein nu faktisk får en sidste chance.
Presset bliver øget til det maksimale, og han kan se lige ret forud, hvad der vil ske, hvis ikke han bøjer sig.
Jeg tror, det er meget rigtigt, hvad en, jeg tror, det var fra SF, sagde: Skal vi nu bare have flere tomme trusler?
Der er ustandselig givet tomme trusler, og der er aldrig blevet fulgt op på det.
Der var mulighed for det med de FN-resolutioner, man havde, men der skete ikke rigtig noget. Man sagde: Nå ja, det var ærgerligt, her må vi ikke komme ind, så går vi tilbage på hotellet og venter lidt.
man igen, og så fik man at vide, at nu var det en amerikaner, der stod i spidsen for inspektionen.
Uha, så blev de sendt tilbage igen.
Rent ud sagt er det verdenssamfundet, der har været til grin for Saddam Hussein, og det er på tide, at den slags holder op.
Nu skal han have at vide, det er nu, eller også får han, om jeg så må sige, så hatten passer.
Fremskridtspartiet er et hundrede procent modstander af brugen af masseødelæggelsesvåben, og som vi taler om her: de biologiske og kemiske.
Det er det mest uhyggelige, der overhovedet findes.
Og det skal forhindres, at en terrorist som Saddam Hussein får mulighed for at bruge dem.
Men lad mig sige det først som sidst: Det skal have konsekvenser, hvis man ikke overholder de aftaler, man har lavet.
Så er der i debatten, som jeg har siddet og lyttet meget interesseret til, blevet sagt noget om, at der er mange lande, der ikke står ved det, og som ikke vil erkende, at det er nødvendigt at slutte op om det her.
Jeg er lige kommet hjem fra et møde med NATO-parlamentarikerforsamlingen i Bruxelles, og jeg hørte ikke en eneste af de 16 NATO-landes repræsentanter sige, at vi bare skal bøje os og lade Saddam Hussein få lov til at lave mere grin med borgermusikken.
Til gengæld sagde de alle sammen: Vi er nødt til at udnytte de diplomatiske muligheder maksimalt - selvfølgelig - men hvis de ikke giver sig og åbner op for inspektion, så er der ingen vej tilbage.
Det var samstemmende, selv om det var på forskellige sprog, man udtrykte sig.
I den sammenhæng vil jeg gerne have lov at spørge forsvarsministeren, om der har været tale om eventuelt at sende det, som vi i Danmark kan producere, nemlig en Standard Flex ned, som jo også har minestrygningsaggregater.
Jeg ved godt, det tager lidt længere tid, men det kunne da godt være, hvis det er noget, der trækker ud, at man kunne sige: Dette ville måske være det næste, man kunne tænke på at sende derned.
Det behøver ikke være, fordi vi ønsker at lave en salgspromotion for andre NATO-lande, men simpelt hen også, fordi jeg tror på, og jeg tror faktisk, at alle forsvarspolitiske ordførere tror på, at vores Standard Flex ville være god netop i kystnære områder til at smutte ind og kontrollere og sikre mod miner.
Til sidst vil jeg sige, at Fremskridtspartiet vil - jeg er lige ved at sige for hvem ved, hvilken gang - sige klart og tydeligt: Vi går ikke ind for nogen fodnotepolitik hverken truet af SF eller af Enhedslisten.
Vi går ind for fuldt NATO-samarbejde.
Det er et NATO-samarbejde, det er et internationalt samarbejde.
Det er et NATO-nærområde, vi taler om, mine herrer.
Det er ikke bare et tilfældigt område omme på den anden side af kloden.
fornuftig støtte, og vi støtter hundrede procent en hurtig behandling her i Tinget.